LidanRubinov/Halacha-QA huggingface dataset:
שאלה: דמי ביטוח לאומי במילואים: לכבוד הרב, אני סטודנט העובד כשכיר בעבודות מזדמנות אצל מעסיק קבוע. אי לכך, שכרי בכל חודש משתנה על פי מספר המשמרות שאני לוקח באותו החודש. בדרך כלל, אחוז מסויים מן המשכורת מופרש לביטוח הלאומי. (משכורתי כרגע איננה עוברת את רף החיוב בת למס הכנסה) בחודשים בהם אני נקרא לשירות מילואים, הצבא משלם עבורי את דמי הביטוח הלאומי, אף אם מדובר בפרק זמן קצר ביותר של שירות. בתור חייל בעל תפקיד עורפי, יתכן מצב בו אקבל מילואים ליום-יומיים, והצבא ישלם לי את דמי הביטוח הלאומי עבור כל החודש. במידה ובשאר החודש אני אמשיך לעבוד, לא יופרשו מסכום זה דמי הביטוח הלאומי הואיל והצבא כבר שילם אותם בעבורי. לאחרונה נוצר מצב בו שלא שולמה משכורתי על ידי המעסיק בחודשים האחרונים, עקב התרשלות משותפת. (גם אני וגם המעסיק אחראיים לכך שהמשכורת לא נכנסה בזמן) אי לכך, בחודש הקרוב אני אמור לקבל משכורת עבור כמה חודשים. כמו כן, קיבלתי לאחרונה צו מילואים לחודש הבא לפרק זמן קצר של יום אחד. יש לציין שזהו המצב הרגיל ולמעט מקרה אחד בו קיבלתי צו מילואים לפרק זמן של מספר שבועות, בדרך כלל אני מקבל צו מילואים ליום אחד, ולא יותר מיומיים-שלושה בחודש. (דבר המותיר לי זמן לעבור באותו החודש, ולא לשלם על כך את דמי הביטוח הלאומי הואיל והצבא משלם אותם) שאלתי היא האם מותר לי להקדים את המילואים לחודש הנוכחי, בו המשכורת שלי עתידה להיות גבוהה מהרגיל עקב כך שמדובר במשכורת עבור כמה חודשים? אינני יודע כיצד הצבא משלם לביטוח הלאומי, האם מדובר בסכום קבוע, בממוצע שנתי כלשהו, או על פי אותו החודש הספציפי. האם יש הבדל בין המקרים השונים?
תשובה: אשריך שנמלאת רוח טהרה בימי אלול לשלם את כל המוטל עליך ולא לגזול את קופת הציבור. לאחר בירור עם ביטוח לאומי נאמר לנו שחיובי הת לביטוח הם בשני מסלולים א' -אדם שאין לו הכנסה מחויב בסכום קבוע לשלם דמי ביטוח. במקרה ושולם בשבילו עבור חלק מהחודש אז הוא פטור מלשלם עבור שאר החודש, (כגון שהיה בשירות צבאי חלק מהחודש) ב' - אדם שיש לו הכנסות מעבודה מחוייב לשלם ביטוח לאומי באופן יחסי עבור הכנסותיו, הן כעצמאי והן כשכיר. גם אם היה פטור בחודש מסויים מת עבור ביטוח לאומי אין זה פוטר אותו מת באופן יחסי עבור הכנסותיו. לכן לא יועיל להקדים את שירות המילואים כדי לקבל פטור מת ביטוח לאומי ממשכורת זו. בזמן שירות מילואים לעיתים המוסד לביטוח לאומי לא גובה דמי ביטוח עבור הת עצמו של ימי המילואים. אולם אם לפי תקנות ביטוח לאומי היה פטור מת ביטוח לאומי בחודש שבו שררת במילואים היה מותר להשתמש בפטור רק כנגד שעות שבהם עבדת באותו חודש ולא למשוך את הפטור לשעות מחודשים אחרים. בברכת התורה הרב דניאל לונצר
שאלה: שילמתי לנהג מונית ריבית בטעות: אני נוהג לעיתים קרובות לנסוע למקום עבודתי במוניות שירות. באחת מנסיעות אלו לא היה לי מספיק כסף והנהג הסכים להסיע אותי תמורת סכום חלקי ואמר שאשלם בהזדמנות את השאר. כעבור זמן נסעתי עם אותו נהג והחזרתי לו את הסכום שלפי מה שזכרתי באותו רגע הייתי חייב (שני שקלים). לאחר זמן מה מצאתי פתק שבו כתבתי את הסכום האמיתי שהייתי חייב לנהג (שקל אחד). האם יש בכך ריבית? האם אני חייב לבקש מהנהג להחזיר לי (הנהג ללא כיפה ולבקש ממנו כרוך באי נעימות).
תשובה: תן לצדקה על שמו.
שאלה: מיץ ענבים בריבה: ישנה בשוק ריבת תות שדה המכילה מיץ ענבים. המוצר מיוצר בחו"ל. למוצר יש הכשר אבל על האריזה לא כתוב מיץ ענבים. האם המוצר כשר? האם יש בעיה עם הכשר המוצר? איזה ברכה אומרים?
תשובה: ב"ה שלו-ם וברכה, על מוצר מיבוא צריך להיות מודפס כשר בכשרות. באשור הרבנות הראשית לישראל. אם יש לטעות יש לברר במחלקת היבוא טל: 025313137 8. אם יש חשש לזיוף יש לפנות לטל: 025313163 19 הרב חגי בר גיורא
שאלה: להיות בראש השנה אצל הורי בעלי: לכבוד הרב בעלי מאוד קשור להוריו, והוא אוהב להיות אצלם בכל חג, הוריו הם דתיים שומרי שבת אבל הם לא מקפידים בהלכות ראש השנה למשל בכיבוי גז כהלכה עם המים כמו שנדרש, הם שומרים מה שהם רגילים והם לא מוכנים להשתנות ולעשות דברים אחרים, ומה שיוצא מזה שאני צריכה להיות שם במשך 4 יימים ולאכול אצלם כדלא הכל נעשה כפי ההלכה,הם לא מחללים שבת אבל הם לא מקפידים בהלכות חול המועד וכאלה ואין לי איפה לעשות חג מלבדם, כי ההורים שלי נמצאים בעצמם בראש השנה בבית מלון ובעלי לא יסכים לעשות חג מלבד אצל הוריו, מה עליי לעשות? אציין כי אני יראת ה אנא ענה לי תשובה בדחיפות.
תשובה: שוחחי בנחת(!) עם בעלך, שלפחות בר"ה, יום הדין, תשארו בביתכם. אם בעלך יתעקש, אין לך בררה אלא משום בית להצטרף אליו ולהימצא יותר בביהכנ"ס, הן לתפלות והן לאמירת תהלים. יש סיכוי שאם בעלך יראה את צערך האמיתי (אל תעשי הצגות!) בר"ה הבא יסכים להצעתך.
שאלה: כיבוד הורים- ביקור האם: לכבוד הרב., חזרתי בתשובה ואני מאוד חזקה רוחנית וההורים שלי במיוחד אמא שלי לועגת לי על הדת לא נוח לי בקרבתה כמה פעמים בחודש אני אמורה לבקר אותה עפ"י ההלכה? אני חוזרת ממנה ממש בוכה כי היא פוגעת בי על שאני מדקדקת בהלכות.
תשובה: ב"ה לך. קראתי את מכתבך ומאוד הבנתי אותך. לצערי הרב, במשך השנים נפגשתי עם לא מעט מקרים דומים למקרה שלך. ובכל פעם שאני קורא מקרה זה, אני מרגיש כאב, חש את הקושי, ואת התחושה הלא טובה שמלווה אותך. זכית לעשות צעדים ממש נפלאים, זכית להיות שונה, לחדש את הקשר עם אבינו שבשמים, וזכית לכל כך הרבה, והנה דווקא מאמא את מקבלת יחס כזה, זה ממש נורא! יחד עם זאת, חשוב לדעת, שמאוד הגיוני שדווקא להורים קשה מהחזרה בתשובה של הילדים שלהם, הם רגילים למשהו אחד, והם ציפו כל השנים שהילדים שלהם יגדלו כמו שהם חשבו, והנה הבת שלהם פתאום שונה, פתאום עושה מעשים אחרים, פתאום חיה אחרת, מאמינה בדברים אחרים, וממש שונה. התגובות של אמא שלך מאוד צפויות, ואף שהן לא נעימות כלל וכלל חשוב מאוד שתביני אותה, ותביני מאיפה הן באות. חשוב למרות שזה לא קל, לדון אותה לכף זכות, ולנסות כמה שפחות להתרגש ממה שהיא אומרת, וממה שהיא משדרת. אינני מאמין בדרך של הפסקת קשר, ושל מיעוט הביקורים. אני מאמין בדרך של פתרון אמיתי לבעיה, ואני מאמין שזה אפשרי. אז מה עושים? א. נסי לבדוק אם יש אנשים שיש להם השפעה על אמא שלך, ונסי לדבר איתם, לגייס אותם לטובתך. כמובן שחשוב שהדבר ייעשה באופן נסתר, ובאופן עקיף, ולסמוך על אותו המגשר שהוא ידע לעשות זאת באופן מתוחכם. ב. נסי את לדבר עם אמא שלך על כך. אם את מרגישה שאת לא מצליחה לדבר על כך, את מוזמנת לנצל את כלי הכתיבה כדי להעביר את המסר. את צריכה להיות כנה איתה, לכתוב לה זאת באופן ברור וחד משמעי, לא לתקוף אלא לבטא את התחושות, ואת הכאב שלך. ויחד עם זאת את חייבת לשדר החלטיות, להבהיר שכל הקשיים שאת עוברת בעקבות התגובות שלה לא ישנו את הדרך שלך. ג. אל תתקפי, שדרי כאב, שדרי צער, אך אל תתקפי, זכרי שהיא אמא שלך, ושאת צריכה לכבד אותה. ד. שדרי אליה אהבה והערכה בדברים הטובים שאצלה, שדרי לה כמה שאת מעריכה אותה, וכמה היא נפלאה אלייך בדברים כאלו וכאלו, ובזמנים אלו אל תדגישי את הדברים הלא טובים, אלא רק את הטוב. תני לה תחושה של יציבות. היא זקוקה לך. פעמים רבות כשאדם תוקף זה בגלל שהוא מרגיש מאויים, ולכן על ידי פרגון והערכה מוציאים את תחושת האיום. ה. שדרי שמחה בדרך שלך, והיי יציבה בה, לא מתוך לחץ אלא מתוך שמחה. ספרי לה חוויות דתיות שיש לך, ספרי לה על דברים שהם טובים לך בשמירת המצוות, ובעזרת ה' היא תהיה חלק מכך. היי חזקה, והתפללי לה' שהכל יעבור, ותזכי לתמיכה ממנה. תרגישי חופשיה לחזור ולשאול כל קושי וכל בעיה, ונשמח לעזור. בברכת שנה טובה והמון הצלחה, הרב יצחק גרינבלט.
שאלה: בית במקרה שהאישה נחרצת בדעתה להתגרש: לכבוד הרב. במידה והאישה נחושה בדעתה להתגרש אך הבעל כן חושב שאפשר לשקם את הקשר ולא מעוניין להתגרש, האם יש טעם מצד הבעל לא לחתום על הסכם גירושין ובכך להיגרר לתביעת גירושין מצד האישה? הרי אם האישה החלטית בדעתה להתגרש, גם אם בית הדין ימצא לנכון להציע בית, הרי שהאישה לא תרצה בכך, ובעצם זה בזבוז זמן לכל הצדדים. האם במקרה כזה, לא עדיף לבעל מראש לחתום על הסכם גירושין, למרות שהוא לא מעוניין בכך? מה דעת כבוד הרב על כך? מראש ו
תשובה: אכן אם הדבר ברור שהאשה לא תסכים לשקם את המערכת הזוגית, אין טעם לגרור את המצב, ועדיף לחתום על הסכם גירושין, אך בדרך כלל אין וודאות מוחלטת בדבר, ואי הרצון להשכין בין בני הזוג נובע מחוסר אמונה שהדבר אפשרי. ולכן אם יש שבב של סיכוי שהלחץ של בית הדין, ומפגשים עם היועץ ת שבית הדין יפנה אליו ישנה את דעתה של האשה עדיף לא לחתום על הסכם גירושין, כיון שהוא מקבע את ההחלטה להתגרש, ומפחית את הסיכויים שבת הזוג תשנה את דעתה ותתן סיכוי לשינוי. כדאי לך לפנות ליועץ ולשתף אותו במצב כך שיציע לך דרכים להביע ולהראות לרעייתך שאתה מוכן לשינוי מבורך שיגרום לקשר בריא ונכון ביניכם. בברכת הצלחה רבה, הרב מרדכי גרוס.
שאלה: תרומות ומעשרות למילקשייק: אם אני עושה מילקשייק מפירות וירקות ללא תרומות ומעשרות מותר לי לשתות או שזה גם חייב? ואם אני סתם סוחט מיץ תפוזים מתפוז ללא תרומות ומעשרות זה חייב.? ומה בנוגע לגלידה שאני מכיר בבית ומקפיא את הפירות ואז מכין את הגלידה בבית, זה חייב? יש לציין שאצלי בבית לא עושים תרומות ומעשרות.אני לא בטוח שההורים שלי יודעים מה זה.אז מותר לי לשתות או לאכול במצבים שציינתי שהפירות והירקות בלי תרומות ומעשרות? ושבת ישר כוח
תשובה: וברכת ד' גם מילק שייק או משקה שתיה חייב בתרו"מ (יתכן שדרגתו נמוכה יותר, אבל חובה יש גם על משקים, ובודאי משקים שרגילים לעשות כמותם). וכן לעניין תפוז חייבים להפריש. אם מדובר בפירות הגדלים אצלכם בחצר או ברור שהם טבל גמור אין להשתמש במשקים, יש להפריש את הפירות לפני סחיטה (מלבד יין ושמן), ואם אי אפשר יש להפריש מראש, דהיינו הפרשה שתחול במשך השבוע. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: דבר תורה לפרשת כי תבוא - דחוף: אחותי בצבא והיא ביקשה דבר תורה לפרשה הקרובה, פרשת כי תבוא. אני לא יודע מה למצוא האמת אני לא בקיא בוורטים. אני רוצה לציין שהבעייה העיקרית במציאת הדבר תורה היא שרוב הציבור שאחותי תקריא לפניו, הם חילונים וזה יהיה בתוך הצבא.ככה שהייתי מעדיף איזה דבר תורה פשוט קצר ולעיניין ומובן, שיחזק אותם אם אפשר ושיעניין אותם. הייתי שמח אם זה היה דבר תורה גם על בין אדם לחברו ומשהו שקשור לחודש אלול. ישר כוח ושבת
תשובה: הבאת הביכורים   הכרת הטוב שבת 'כי תבוא' נקראת כמידי שנה בשבת הקודמת לשבת האחרונה של השנה (ניצבים   וילך) כדי שתכלה שנה וקללותיה עוד טרם סיום השנה שתהיה אחריתה מסתיימת בטוב ולא בקללות המוזכרות בפרשת שבוע זו. פרשתנו פותחת בהבאת הביכורים: (א)והיה כי תבוא אל הארץ אשר ה' אלוקיך נתן לך נחלה וירשתה וישבת בה: (ב) ולקחת מראשית כל פרי האדמה אשר תביא מארצך אשר ה' אלוקיך נתן לך. (ג) ובאת אל הכהן אשר יהיה בימים ההם ואמרת אליו. כי באתי אל הארץ אשר נשבע ה' לאבותינו לתת לנו: הציווי לקחת ביכורים מפירות שבעת המינים ולהעלותם ברוב פאר והדר לירושלים. והמשנה מתארת את התהליך מתחילתו: כיצד מפרישים ביכורים? יורד האדם בתוך שדהו ורואה תאנה שביכרה ( פרי ראשון) אשכול שביכר רימון שביכר קושרו לצורך סימונו. ומדוע הוזכרו במשנה שלושה פירות אלו בלבד תאנה,ענבים, ורימון. הרי ביכורים מביאים מכול שבעת המינים? הסביר האר"י יש בכך תיקון לחטא המרגלים אשר חטאו בכך שהוציאו דיבת הארץ באומרם דברים שליליים על הארץ והיכולת של העם לרשת אותה ועליהם נאמר: 'ויכרתו משם זמורה ואשכול ענבים אחד ויישאוהו במוט בשניים ומן הרימונים ומן התאנים' שלושת המינים האלו שנשאו אותם להראות את פירותיה הנפלאים של הארץ ובכול אופן להוציא את דיבת הארץ. לכן כאשר ישראל מביאים את הביכורים בשמחה רבה הרי הם מתקנים בשלושת המינים הללו את מה שקלקלו המרגלים באותם שלושת המינים עצמם. (הרב מרדכי אליהו זצ"ל ספר דברים עמ' 141) בכול דור ודור חייב אדם לראות את עצמו כאילו הוא יצא ממצריים ובכול דור ודור יראה עצמו כאילו הוא הדור הראשון אשר זכה לפלא של שיבת ציון ולא לראות זאת כמובן מאליו כפי שנאמר לעיל 'באתי אל הארץ'. והכול מכווין את האדם להכרת הטוב שניתן לו על ידי הבורא, למרות שהפירות הראשונים חביבים עליו הוא נותן אותם לכוהנים ובעצם נתינתם מחזק את מידת הנדיבות, ומידת הענווה שהכול מאיתו יתברך. שבת ומבורך
שאלה: גיטה וידה באין כאחד - 2: נסתפקתי בדבר ראובן שנדר שלא ייתן מאומה ביד אשתו (ונקט בנדר לשון "אשתי")- ועתה רוצה לתת לה גיטה ולגרשה, אי אמרינן דאין לו תקנה אלא שייתן לה הגט על ידי שליח (או יניח בחצירה), או דלמא אמרינן בכי האי גוונא גיטה וידה באין כאחד דכיוון שסו"ס על ידי נתינת הגט לא תהיה יותר אשתו - נמצא שלא עובר על נדרו ועל כן שרי לתת הגט מידו לידה ממש לכתחילה. ואף שהשאלה איננה למעשה (ברוך ה ) מכ"מ באתי לבקש תורה מפי מלאך ה צב-אות.
תשובה: ראשית, עלינו לזכור שיש איסור חמור לנדור ולהישבע וקל וחומר בכגון זה בין איש לאשתו, ברם נדר בלשון זה אינו חל כיוון שלשון נדר חל רק על חפצים ולא על מעשים, כגון בנידון דידן אמנם שבועה תחול על מעשה. שנית לגוף שאלתך לעניין לימוד ולא למעשה, דין גיטה וידה באים כאחד לא יועיל לעניין מקרה שהבעל נשבע שלא יתן מידו לידה להתיר לתת לידה גט, לשיטת הראב"ד (מוזכר ברשב"א קידושין כא ע"ב) הסובר שיש לאישה ולעבד יד קניינית, אלא שהבעל והאדון זוכים מידם, כלומר כשאישה מקבלת חפץ היא זוכה קודם לעצמה ורק לאחר מכן זוכה האדון מידה. ואם כן לעניין מקרה שהבעל נשבע שלא יתן מידו לידה אסור לו לתת גט לידה, שהרי בשלב ראשון האישה היא שזוכה בגט. אמנם לשאר ראשונים הסוברים שיד האישה עצמה קונה לבעלה בשלב אחד, יש לדון האם אכן אין איסור לתת הגט ליד אשתו, והיותר נראה שגם לדעתם אסור, כיוון שהנתינה מוגדרת כנתינה לידה של אשתו, כפי שכתוב בתורה ונתן בידה, וזה אסור עפ"י השבועה. (במקרה שהבעל נשבע שלא יתן מידו לידה יש לדון האם מותר לשלוח לה גט ע"י שליח). בברכת התורה, הרב מרדכי רוימי
שאלה: גיטה וידה באין כאחד: נסתפקתי בדבר המגרש את אשתו בנידתה ורוצה להושיט לה גט - דקי"ל דאסור להושיט מידו לידה דבר, אי אמרינן בזה דאין לו תקנה אלא שיגרש ע"י שליח (או יניח בחצירה), או דלמא אמרינן בכי האי גוונא גיטה וידה באין כאחד דכיוון שסו"ס ע"י נתינת הגט שוב איננה אשתו ובאישה זרה שרי להושיט מידו לידה (דרק באשתו גזרו) נמצא שלא עבר על איסור הושטה- ועל כן שרי לתת הגט מידו לידה ממש לכתחילה. והם מעשים בכל יום- דרוב המגרשים נשותיהן מסתמא עושים כן לאחר שלא חיו ביחד זמן רב והאישה לא טבלה ליטהר מנידתה. (וקשה בעיני לומר דכיוון שאין כאן חשש קורבה שכן סו"ס מרחיקה- לכן לא גזור רבנן, שהרי אף בבטל הטעם לא אמרינן בטלה התקנה)
תשובה: אין איסור לתת גט ליד אשתו גם כשהיא טמאה נידה, כיוון שאינו נוגע בה, לא אסרו בכגון זה שהוא בפרהסיא במקום בית דין, בדבר שאינו שכיח, וראיה לדבר, ממה שיש פוסקים שהתירו לחתן לתת טבעת על יד אשתו למרות שהיא נידה כדי לקדשה, וכמו שנוהגים כיום, ואם כך בזמן חיבת חופה קל וחומר לענין נתינת גט. בברכת התורה, הרב מרדכי רוימי
שאלה: סליחה מהבייביסיטר לתינוקות: היום שמרתי בייביסיטר על ילד וילדה בגיל 5 ו6.קיבלתי אישור מהוריהם לצעוק עליהם אם הם משתוללים ולהיות קשוחים איתם כי הם שובבים. יצא לי לצעוק כמה פעמים ולהיות קשוחה ואחרי שסיימתי לעשות בייביסיטר עלתה בי המחשבה אולי כדאי שאבקש מהם סליחה על שצעקתי או גרמתי להם לפחד.האם אני צריכה לבקש?
תשובה: אם לא פגעת בהם אלא רק גערת בהם על השובבות, אינך צריכה לבקש סליחה. צריך תמיד לשקול את התועלת שבצעקות. לרוב ניתן להשיג את הדברים ללא צורך בלצעוק. אולם גם אם צועקים, מאחר והמטרה היא לא לפגוע או להשפיל אותם אלא רק להעמידם על מקומם אן צריך לבקש סליחה.
שאלה: בשר שנתעלם מהעין באיטלזים בסופר: א. האם יש חשש של בשר שנתעלם מהעין באיטלזים בסופר (כגון רמי לוי שופרסל), ובפרט שלרוב מועסקים בהם אנשים שאינם יהודים? ב. במקום שבו ישנו מקרר לשימוש העובדים (בניהם חילונים ואולי גם לא יהודיים) האם יש חשש של בשר שנתעלם מהעין בחבילה פתוחה של נקניק?
תשובה: ב"ה שלו-ם וברכה ברור שלכתחילה עדיף שהעובדים יהיו יהודים. אולם בדיעבד אפשר להקל משום שלעובדים אין שום סיבה להחליף את הבשר, מגיע רק בשר כשר, בחנות יש גם עובדים יהודים וכן משגיח כשרות. גם שפותחים את הנקניק עדיין ניכר באריזה שהנקניק כשר היות והשרוול של הנקניק מחובר לנקניק ויש עליו כיתוב המזהה אותו. אולם טוב לסגור את הנקניק בשקית ולכתוב לא לגעת פרטי- כדי שלא יפרסו מהנקניק בסכין לא כשר. הרב חגי בר גיורא
שאלה: אח במשפחה: כבודו. לצערי יש לי אח אשר מכור לסמים שנים רבות הבעיה שהוא כל היום מקלל את הוריי שובר לנו חפצים בבית ומאיים.הנ ל היה בבית האסורים כפעמיים תוכנית שיקום אשר עזב אותה וחזר למעשיו. מצב אמי מתדרדר מיום ליום.מה צריך לעשות?
תשובה: יש להתייעץ עם איש מקצוע מהרווחה.
שאלה: כיבוי הגז ביום טוב: ביום טוב לאחר שאני מדליק מאש לאש את הגז, איך מכבים? אני יודע שצריך לשים סיר עם מים ואז שזה יבעבע ויגלוש, אבל ההורים שלי לא בטוח יסכימו לזה ויגיד שזה סתם שטויות ומה הבעיה לכבוד את הגז.הם מדליקים מאש לאש אבל לא מכבים כמו שצריך.יש פתרון אחר? מה לעשות? מותר לי לאכול אם הדליקו מאש לאש עשו אוכל וכיבוי לא כמו שצריך? ושבת
תשובה: ב"ה לך. קראתי את מכתבך ומאוד הבנתי אותך. אתה כל כך רוצה טוב, כל כך רוצה לעשות את הדברים כמו שצריך, וזה ממש חשוב. אך יש דברים שההורים שלך מתקשים בכך. יש דברים שההורים שלך מרגישים שזה מיותר, וזה לא נעים ולא קל. דבר ראשון, חשוב מאוד שתדע שאתה הולך בדרך הנכונה, ומה שאתה רוצה ועושה בודאי זה הדבר הטוב ביותר והנכון ביותר. לפעמים דברים טובים ונכונים לוקח להם זמן עד שאחרים מתרגלים אליהם, ולפעמים לא קל להגיע אליהם, אך חשוב לדעת, שלא בגלל הקושי לבצע אותם הם נהפכים להיות דברים לא נכונים, אתה צודק, ובאמת מה שצריך לעשות זה כמו שאתה כותב, אך לא קל יהיה לך לשכנע את ההורים שלך בדברים אלו. קודם כל, חשוב לא להתייאש, להמשיך קדימה, לנסות להסביר שוב ושוב, להראות להורים דברים כתובים על הדבר, מתוך ספרי ההלכה (אם אתה צריך אשמח לשלוח לך). דבר שני, נסה לראות אם יש אנשים שיש להם השפעה על ההורים שלך, בדברים כאלו נסה לערב אותם. דבר שלישי, חשוב שתדע שאתה צריך לעשות את האמת, ואם ההורים עושים אחרת, זו לא האחריות שלך. הדבר שהם עושים לא גורם לאוכל להיאסר, ומותר לך לאכול אותו ואין בכך בעיה. היה חזק, וה' יעזור לך בהמשך הדרך. אשמח לעזור עוד בכל מה שאוכל, ותרגיש חופשי לפנות אלי בכל שאלה ובקשה. בברכת שנה טובה והמון הצלחה הרב יצחק גרינבלט.
שאלה: כשרות בצבא: לרב 1. האם מותר להשתמש במימיות בצבא? הרי מימיות אלו עוברות בין עשרות חיילים חלקם גויים שלא אוכלים רק את האוכל הצבאי אלא גם אוכל לא כשר משלהם ותוך כדי שותים מהמימיות או אוכלים בשר וחלב ביחד וכדומה. 2. האם מותר לשתות מהמימיות שאוכלים ארוחה בשרית ואחר כך להשתמש בהם שאוכלים ארוחה חלבית?(המימיות עשויות מפלסטיק).
תשובה: מה יכול להיות במימיה? גם אם אוכלים בשר וחלב ושותים מהמימייה כאשר שוטפים את המימייה היא נקיה ומותרת לשימוש.
שאלה: תרומות ומעשרות: לכל העוסקים במלאכה ויישר כוח! אני גר בבית הורי, שאלתי היא האם אמי יכולה לקטוף מן הפירות ולהשאיר חלק בצד עבור מעשר (מבלי לברך) ולהשתמש בפירות תבלינים וכשאני חוזר הביתה לברך על התרומות והמעשרות?
תשובה: וברכת ד' הפירות שברשות אמך הם טבל גמור. כל זמן שלא הפרישו מהם, ולכן אם מבשלים אותם נהפך להיות תערובת של טבל וחולין, וזו תערובת שקשה להתירה. על כן לא טובה העצה שמניחים בצד על מנת שיפרישו בעתיד, אלא א"כ תאמר שיחולו תרומות ומעשרות על פי הנוסח הכתוב בסידור, ולאחר מכן יפרישו שוב, ואז יהיה ספק בברכות. על כן אם יש דברים כאלה אולי כדאי להשתמש בהפרשה מראש, כך שבשעה שאמך תעשר הפירות כבר יהיו מעושרים. עיין במשפט כהן סי' לה נוסח של הפרשה מראש. יש להפרשה זו מספר תנאים, צריך לקחת בתחילת שבוע כנגד הכמות העתידית שיפרישו, ויש לשמור כמות זאת ויש לומר נוסח מיוחד המצורף בזה. שו"ת משפט כהן (ענייני ארץ ישראל) סימן לה נוסח סדר הפרשת תרומות ומעשרות על להבא. תולש פרי אחד, או שנים או יותר, ואומר: הנני קובע פרי זה, - או פירות אלו, - שיהיה להפריש מזה תרומה גדולה ותרומת מעשר, על כל מה שאני, - או מי שהוא מבני ביתי או כל מי שיאכל מפירותי, - עתיד לתלוש ולאכול מפירותי. וחוזר ואומר: כשיעור גודל חטה אחת מצד התחתון של פרי זה הרי הוא תרומה גדולה על כל הפירות, שאני, - או מי שהוא מבני ביתי או כל מי שיאכל מפירותי, - עתיד לתלוש ולאכול, בכל פעם, עד שיתמלא כל הפרי ויעשה כולו תרומה. ואחר כך נוטל פרי תלוש אחר ואומר: אחד ממאה ממה שיש כאן בצד התחתון של פרי זה נגד כל מה שאתלוש ואוכל, אני, - או מי שהוא מבני ביתי או כל מי שיאכל מפירותי, - בכל פעם, יהי' מעשר, ושאר חלקי מעשר יהיו בצד התחתון של כל הפירות, שאני, - או מי שהוא מבני ביתי או כל מי שיאכל מפירותי, - עתיד לתלשן, לכשיתלשו מעכשיו, ואותו חלק המאה מעשר שבפרי התלוש הזה יהי' תרומת מעשר על המעשר של הפירות המחוברים, לכשיתלשו. ואם ישאר מהפרי, שיחדתי לתרומה גדולה, או מהפרי שיחדתי לתרומת מעשר, אחר כל היום והלילה של אכילתנו מהפירות שנתלוש, יהי' הנשאר ג"כ תרומה בכל מקום שהוא סמוך לתרומה ולתרומת מעשר שלמעלה. ומעשר שני יהי' בצד העליון של כל הפירות, שאוכל אני, - או מי שהוא מבני ביתי, או כל מי שיאכל מפירותי, - לכשיתלשו, ויהיו מחוללין ופדויין (הן וחומשן) על פרוטה, או שוה פרוטה, שיחדתי לפדות בה מעשר שני. ובשנת מעשר עני יאמר כן, שהוא מיחד את הצד העליון למעשר עני. ובכל פעם שתולש לאכול יאמר: אני סומך על מה שפירשתי בשעה שקראתי את שם התרומ"ע על הפירות התלושין, שיחדתי אותם לתרומ"ע על הפירות הללו לכשיתלשו. (עה"ק ירושלים ת"ו, שנת תר"ץ) כתיבה וחתימה טובה יהודה הלוי עמיחי מכון התורהוהארץ כפר דרום אשקלון
שאלה: מעלית על ידי גוי ביום טוב: אני גר בברזיל וכאן הבנינים מאוד גבוהים. לדוגמה אני גר בקומה עשירית. האם אפשר לבקש לגוי ללחוץ על הכפתור של המעלית בכדי שנעלה לסעודת יום טוב? כי זה שבות דשבות, גם שזה לצורך מצוה (סעודת י"וט) מראש
תשובה: אכן בתנאים שלכם אין בררה אלא להשתמש בגוי אולם רק לצורך מצוה.
שאלה: דיני תפילה בכניסת שבת ותחנון כשיש חתן: 2 שאלות: 1) א. בכניסת שבת, אם מחמת הכנות לשבת, איחרתי והגעתי לביהכ"נ לאחר תפילת מנחה וכבר שקיעה, ניתן להתפלל מנחה עד כ-13 דקות אחר השקיעה, או שכיוון שנכנסת שבת בשקיעה (לעניין מלאכה לפחות.) נחשב אנוס ומשלים בערבית? 1) ב. בקבלת שבת, הציבור כבר בסוף המזמורים או בפיוט "לכה-דודי", האם יהיה נכון להשלים לבד את המזמורים והפיוט? או שנכון יותר להשיג את הציבור ולהספיק ערבית עמהם, ויש לדלג על חלק מהמזמורים (אם כן אילו מהם? והאם יש להשלימם אח"כ?). 2) במניין שיש בו חתן אך הדבר נודע אחר שסיימו תחנון, אני באותו רגע עוד בתפילת עמידה ולכן כשהגעתי לתחנון כבר ידעתי שיש חתן, האם נהגתי נכון אם דילגתי על התחנון אע"פ שהציבור כולו אמרו קודם לכן? (האם זה מצד שאמירתם הייתה מבוססת על טעות ואי-ידיעה.?)
תשובה: לשואל, 1 א. הדעה המקובלת בעיקר אצל פוסקי אשכנז היא שאין להתפלל מנחה אחר שקיעת השמש, לא בחול ולא בשבת, ובדיעבד ניתן להתפלל עוד כחמש דקות אחרי השקיעה, בהנחה שעדיין לא הגיע בין השמשות, אבל אין להתפלל בין השמשות (משנה ברורה סי' רלג ס"ק יד). זאת, על פי ההקבלה בין תפילת מנחה לבין קרבן התמיד של בין הערביים, עליו נאמר בגמרא שהוא נפסל בשקיעת החמה ואין מקריבים אותו בין השמשות. אולם לדעת הרב עובדיה יוסף שליט"א (יביע אומר ח"ז או"ח סי' לד) ניתן להתפלל מנחה גם בין השמשות, ולדעתו דין זה נוהג גם בכניסת השבת, ואין בכך סתירה למצווה לקבל את השבת, מפני שהעיקר הוא הימנעות ממלאכה ואין צורך לומר בפירוש שכבר הגיעה השבת. לכן, מומלץ לכתחילה להמנע לגמרי מתפילת מנחה אחרי השקיעה, אבל למי שנוהג כרב עובדיה יכול לסמוך על פסק זה גם בכניסת השבת. יחד עם זה, בבית כנסת שכבר אמרו בו "מזמור שיר ליום השבת" וקיבלו את השבת, אפילו אם הקדימו לפני השקיעה, אסור ליחיד להתפלל מנחה שם בנוכחותם, אלא יצא החוצה ויתפלל בחוץ (שולחן ערוך סימן רסג סעיף טו). 1. ב. מי שמגיע לתפילה אחרי שהתחילו קבלת שבת, עדיף שידלג על המזמורים ויצטרף לציבור ב"ברכו", ועדיף שיאמר קודם את הפסוק "מזמור שיר ליום השבת" בלבד, או "לכה דודי לקראת כלה פני שבת נקבלה", משפטים שמהווים קבלת שבת. אם יש יותר זמן, יותר את הפרק "מזמור שיר" כולו וכן את הפיוט "לכה דודי" בעדיפות קודמת לשאר הפרקים. 2. מסתבר לי שנהגת נכון בכך שלא אמרת תחנון כשהתברר לך שיש חתן והציבור היה פטור מלומר תחנון. אגב יש להעיר, שהרבה פעמים קורה שהציבור מתחיל תחנון ורק אז מישהו מודיע שאין צורך לומר והציבור מפסיק באמצע משפט, ויש בכך לעיתים משום הוצאת שם שמיים לבטלה. לכן עדיף לסמן לשליח הציבור לפני כן, ומי שהתחיל לומר את המילים "א-לוהינו וא-לוהי אבותינו" ישלים את המשפט "תבוא לפניך תפילתנו" ובזה יסיים.
שאלה: המשך לכיבוי הגז ביום טוב: אמרת שתשלח לי ספר ההלכה שאומר איך לכבות את הגז, אז אשמח אם תשלח לי. בנוגע למה שאמרת להגיד לאנשים עם השפעה על ההורים שלי, אני לא חושב שזה יעזור כי לא נראה לי שאנשים שמשפיעים עליהם נוהגים ככה. ועוד משהו, אמי הוא לא ממש חילונית אנחנו שומרים שבת בבית אבל ההורים שלי לא מקפידים על הכל, ויכול להיות שאמא שלי תגיד לי נגיד על למרוח קרם בשבת (היא מרחה בגלל שכאב לה, אבל זה לא היה פיקוח נפש או משהו כזה שמותר להקל ולמרוח.)אז היא אמרה לי אני יודעת שאסור למרוח אבל מה אני יעשה מה הכל אסור? אני לא יכולה ככה, או נגיד שאבא שלי יש דברים שהוא אומר עליהם שזה סתם המצאה של רבנים וזה לא נכון.זה לא כתוב בתורה? איך לענות להם? שתדע שאתה ממש עוזר ישר כוח ושנה טובה השאלה נשאלה בהמשך לשאלה "כיבוי הגז ביום טוב"
תשובה: ב"ה לך. שמחתי לקבל את מכתבך. על ההברה, במצב של ההורים שלך, זה מאוד עוזר לי לדעת איך להתייחס. אודה על האמת, שאני מכיר את הגישות האלו ואת התגובות האלו, שהן מצויות אצל לא מעט אנשים. דבר ראשון צריך לדעת שאין זה מהתפקיד שלנו לחנך את ההורים שלנו. אנו צריכים לזכור את המקום שלנו, ולדעת לכבד את ההורים. פעמים רבות קשה להורים לקבל מהילדים שלהם, שהם מרגישים שהילדים קטנים ולא ממש מבינים. לכן, אני מסופק מאוד אם תצליחי להסביר להורים שלך את הדברים, ואם תצליחי להשפיע עליהם. לכן, בדברים שהם ממש בעייתיים בשבילך, שהם גורמים לך איסור אכילה, כגון בישול אוכל בשבת שאני מבין שהם לא עושים, אין לך ברירה, אך בדברים הקשורים אליהם, שאת יודעת שהם לא יקבלו מימך, אין לך מה לומר להם, אלא תבדקי כל דבר מה המשמעות אלייך. לכן לדוגמא לגבי כיבוי, קשה לי מאוד להאמין שאת תצליחי להשפיע עליהם, ולכן לא הייתי אומר לך להתעסק עם העניין, אלא תני להם לחיות את החיים שלהם, ואת תמשיכי את החיים שלך. ביחס לשאר דברים, אם את מרגישה שיש אווירה טובה ואפשרות להסביר, את בהחלט יכולה, ואם לא, תני להם לחיות, והמשיכי בחיים שלך עד שהם יפתחו וירצו לדעת ולהבין. ביחס לגז ביום טוב, כפי שהבטחתי, מצורף בזה הלכות ברורות מתוך ספר הלכות חגים של הגאון הרב מרדכי אליהו זצ"ל. שיהיה לך לימוד פורה, ואשמח לעזור עוד בכל מה שאוכל. הרב יצחק גרינבלט. הלכות חגים - הגאון הרב מרדכי אליהו זצ"ל לג. אסור לכבות נר או חשמל ביום טוב, אפילו לצורך הנאתו, כגון שרוצה לישון וכד'. לה. שעון גז - מותר לכוון "שעון גז" על מנת שיכבה את הגז ביום טוב, ובלבד שעושה כן קודם שמדליק את הגז  אחרונים. וצריך להקפיד להכניס את התקע לחשמל מערב יום טוב. לו. גרם כיבוי - אפשר לכבות אש של גז ביום טוב על ידי "גרמא" ובלבד שלא תהא בזה הערמה. כיצד? מניחים על הגז כלי מלא מים בכדי שירתחו ויגלשו המים ותכבה האש. דבר זה מותר רק כשצריך באמת את המים לצורך קפה וכד'  אחרונים. לז. הנמכת אש - לגבי הנמכת אש יש להבחין בשלוש סוגי אש. א  חשמלי - תמיד אסור מדין בונה וסותר. ב  פתילה או עצים - לדעת הרמ"א מותר לצורך בישול האוכל ויש חולקים. ג  גז - מותר להנמיך אש כירים של גז לצורך בישול שהאוכל לא ישרף  אחרונים  לח. מותר לכסות אש בכלי או באפר אף על פי שיש חשש שהאש תכבה, ודוקא באופן שלא ודאי תכבה  בא"ח במדבר כה.
שאלה: לנגב כוס בשבת: כן! אבל מה לעניין זה שאסור לנגב בשבת? (נראה לי משום סחיטה!) ב מראש! השאלה נשאלה בהמשך לשאלה "ניגוב כוס קידוש בשבת"
תשובה: הבעיה בניגוב כוס היא סחיטת המגבת. אם מנגב כוסות רגילים אין חשש סחיטה כיון שאם המגבת תרטב יחליפנה וימשיך לנגב במגבת אחרת. הבעיה היחידה היא כשמנגב כוס צרה שבה בגלל הדוחק המגבת תסחט מעצם הניגוב. אולם בעיה זו קיימת רק בכוסית ולא בגביע רגיל של קידוש, וגם בכוסית סביר לומר שאם יש בכוסית מים מועטים מאוד הם יבלעו במגבת והמגבת לא תסחט מעצם הניגוב.